Manneinfluensa

Manneinfluensa er et uttrykk som referer til stereotypien om at menn – når de har influensa eller forkjølelse – opplever og selvrapporterer symptomer av større alvorlighetsgrad enn kvinner. 

Samtidig finnes det indikasjoner på at virusinfeksjoner påvirker menn mer enn kvinner.

Populærkultur 
En nettbasert undersøkelse blant lesere av magasinet Nuts i slutten av 2006 vekket interesse for denne oppfatningen, som ble kritisert som uvitenskapelig og upålitelig. En meningsmåling utført for en produsent av smertestillende i 2008 antydet at en slik overdrivelse muligens er like utbredt hos kvinner.

Konseptet av manneinfluensa har skapt kontrovers når brukt i reklamefilmer.

Vitenskapelig grunnlag 
En studie publisert i 2009 ble rapportert av en rekke nyhetskilder, inkludert The Daily Telegraph, som støtte for et vitenskapelig grunnlag for eksistensen av «manneinfluensa». Studien hadde imidlertid ingenting med influensa å gjøre (eksperimentet var relatert til bakteriell, ikke virusinfeksjon) og ble utført på genmodifiserte mus i stedet for mennesker, så resultatene er ikke nødvendigvis anvendelige for mennesker.

Ifølge forskere ved Cambridge University kan evolusjonære faktorer ha ført til at kvinner utviklet mer sterke immunsystemer enn menn på grunn av ulike reproduksjonsstrategier. I tillegg antyder en studie fra 2011 utført ved University of Queensland at kvinnelige hormoner (som østrogener) hjelper kvinner før overgangsalderen i å bekjempe infeksjoner, men beskyttelsen går tapt etter menopause.

I juleutgaven 2017 av The BMJ, et fagfellevurdert medisinsk tidsskrift, ble det funnet noen bevis som tyder på at menn ble hyppigere innlagt på sykehus og hadde høyere forekomst av influensa-relaterte dødsfall enn kvinner, etter en gjennomgang av eksisterende forskning. Gjennomgangen antydet også at den underliggende årsaken kan være evolusjonære hormonelle kjønnsforskjeller som påvirker immunsystemet.

Videre påpekte gjennomgangen at til tross for at «manneinfluensa» er kjent over hele verden, var det ikke utført forskning for å spesifikt definere fenomenet – en situasjon som kan føre til at menn får mindre medisinsk hjelp enn deres tilstand faktisk behøver.

Mens BMJ-artikkelen ble skrevet i en letthjertet tone – i tråd med tradisjonene i deres juleutgaver – var vitenskapen bak den ekte.

Referanser

Eksterne lenker 
  Menn blir sykere av influensa enn kvinner – artikkel fra Norsk Helseinformatikk
  «Manneinfluensa» kan skyldes dårligere immunsystem – artikkel fra Dagens Medisin

Stereotyper
Virale infeksjoner